section_heading: Životopis
paragraph_text: Nakon što je 1939. imala manju ulogu u epskom Zameo ih vjetar, 1940. je Jane Darwell dobila Oscara za najbolju sporednu glumicu, za ulogu "mame Joad" u Plodovima gnjeva. Ulogu je dobila na inzistiranje upravo Henryja Fonde, koji je bio glavni glumac u filmu. Kako je imala ugovor sa studijem 20th Century Fox, Darwell se pojavljivala u velikom broju filmova te, kasnije, tv-serija. Do kraja karijere skupila je dvjestotinjak uloga na velikom i malom ekranu. Posljednja joj je uloga bila 1964. godine u Walt Disneyjevom mjuziklu Mary Poppins, gdje je nastupila uz mladu Julie Andrews.